**Μουσείο Περιβάλλοντος Στυμφαλίας | Εκπαιδευτικά Προγράμματα**

1. **Παιχνίδια μυστικά της λίμνης τα νερά**

**Απευθύνεται** σε μαθητές νηπιαγωγείου και δημοτικού

**Σύντομη περιγραφή:** Ανακαλύπτουμε το περιβάλλον της Στυμφαλίας, με εφόδια τις γνώσεις μας από τη σχολική ύλη και εργαλεία πυξίδες, χάρτες, μεγεθυντικούς φακούς, τηλεσκόπια και ίχνη ζώων! Οι ερωτήσεις και οι απαντήσεις τους δίνουν την ευκαιρία στους μαθητές να περιηγηθούν στον εκθεσιακό χώρο του Μουσείου Περιβάλλοντος Στυμφαλίας και να ανακαλύψουν κρυφές και φανερές ιδιότητες των πρωταγωνιστών της φύσης στην περιοχή της Στυμφαλίας. Ένα «φιδάκι» γίνεται ο οδηγός μας.

**Στόχος:** εξοικείωση με το χώρο και τα εκθέματα του Μουσείου, ευαισθητοποίηση, ψυχαγωγία.

**Σύνδεση με** Α.Π. Μελέτη Περιβάλλοντος, Γλώσσα, περιλαμβάνεται και ο διδακτικός χρόνος του ολοήμερου σχολείου και της ευέλικτης ζώνης.

**Προεργασία στο σχολείο:** Κατόπιν αίτησης, αποστέλλεται δωρεάν ο εκπαιδευτικός φάκελος του Μουσείου.

**Διάρκεια:** 1 ½ ώρα

1. **Ζώα και φυτά… αλλιώς!**

**Απευθύνεται** σε μαθητές προσχολικής και πρώτης σχολικής ηλικίας (νηπιαγωγείο-Γ΄ δημοτικού), καθώς και σε ΑΜΕΑ και ειδικά σχολεία.

**Σύντομη περιγραφή:** Τα βιβλία των εκδόσεων του ΠΙΟΠ γίνονται το όχημα για να ανακαλύψουμε την πλούσια πανίδα (τα πουλιά, τα θηλαστικά, τα ερπετά και τα αμφίβια) που ζουν στην περιοχή της Στυμφαλίας. Τα παιδιά χωρίζονται σε τρεις ομάδες και δημιουργούν ένα «πανό» με τα ζώα στο φυσικό τους περιβάλλον, γνωρίζοντας τα βασικά και τα συμπληρωματικά χρώματα και ζωγραφίζοντας χωρίς πινέλα, χρησιμοποιώντας μόνο χρώμα και τα δάχτυλά τους!

**Στόχος:** Στόχοι προσχολικής εκπαίδευσης (γνωριμία με το φυσικό περιβάλλον, καλλιτεχνική εκπαίδευση)

**Σύνδεση με** στόχους προσχολικής εκπαίδευσης (γνωριμία με το φυσικό περιβάλλον, καλλιτεχνική εκπαίδευση)

**Προεργασία στο σχολείο**: Κατόπιν αίτησης, αποστέλλονται δωρεάν ο εκπαιδευτικός φάκελος του Μουσείου και τα βιβλία των Φίλιππου Κατσιγιάννη - Andrea Bonetti, *Φυτά της περιοχής Στυμφαλίας, Πουλιά της περιοχής Στυμφαλίας*, *Θηλαστικά της περιοχής Στυμφαλίας*, *Ερπετά και αμφίβια της περιοχής Στυμφαλίας* των εκδόσεων του ΠΙΟΠ για την προετοιμασία των παιδιών και των εκπαιδευτικών.

**Διάρκεια**: 1 ½ ώρα

1. **Το τραγούδι της φύσης**

**Απευθύνεται** σε μαθητές νηπιαγωγείου και δημοτικού

**Σύντομη περιγραφή:** Για παιχνίδι γνωριμίας, οι συμμετέχοντες συνδέουν ήχους-τραγούδια της φύσης με γνωστά συμφωνικά έργα της παγκόσμιας μουσικής σκηνής, με απλό και φιλικό τρόπο. Σπάνιες εκτελέσεις αλλά και υπέροχες εικόνες της φύσης σε παρουσίαση πλέκουν ένα πολύχρωμο κουβάρι γνώσεων και πληροφοριών, που, μετά το τέλος του προγράμματος, θα αποτελέσει την αρχή, αλλά και τον οδηγό για ένα ταξίδι στον υπέροχο λαβύρινθο της Μουσικής, ως άλλος μίτος της Αριάδνης.

**Στόχος:** Αισθητική αγωγή, έκφραση και ευαισθητοποίηση.

**Σύνδεση με** Α.Π. Μουσική, Ιστορία, Ερευνητικές εργασίες-Project.

**Προεργασία στο σχολείο:** Κατόπιν αίτησης, αποστέλλεται δωρεάν ο εκπαιδευτικός φάκελος του Μουσείου.

**Διάρκεια:** 1 ½ ώρα

1. **Στιγμιότυπα σε άσπρο μαύρο**

**Απευθύνεται** σε μαθητές Ε΄-Στ΄ δημοτικού

**Σύντομη περιγραφή**: Στο χώρο του Μουσείου και ακολουθώντας την προτεινόμενη διαδρομή επίσκεψης του εκθεσιακού χώρου, εστιάζουμε στις φωτογραφίες που υπάρχουν ως εκθέματα μέσα στο Μουσείο και ακολουθούμε την ιστορία όπως την αφηγούνται.

**Στόχος του προγράμματος:** Εξοικείωση με τους χώρους του Μουσείου και τα εκθέματα και πώς αυτά εντάσσονται στην καθημερινή ζωή της σημερινής ή μιας άλλης εποχής.

**Σύνδεση με** Α.Π. Νεοελληνική Λογοτεχνία, Ιστορία, Ερευνητικές εργασίες-Project.

**Προεργασία στο σχολείο:** Κατόπιν αίτησης, αποστέλλεται δωρεάν ο εκπαιδευτικός φάκελος του Μουσείου.

**Διάρκεια:** 1 ½ ώρα

Ημερομηνία: ………………

Προς το

Πολιτιστικό Ίδρυμα Ομίλου Πειραιώς Αγγέλου Γέροντα 6, 105 58 Αθήνα piop@piraeusbank.gr

ΑΙΤΗΜΑ ΠΡΑΓΜΑΤΟΠΟΙΗΣΗΣ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ

Με το παρόν αιτούμαστε την πραγματοποίηση του εκπαιδευτικού προγράμματος:

..........................................................................................................................................

κατά την επίσκεψή μας - στο Δίκτυο Μουσείων ΠΙΟΠ 

Μουσείο …………………………………

* στο Κτήριο ΠΙΟΠ Ταύρου 

την ……………………*/……/…*.. και ώρα ……….

Συνολικά θα επισκεφθούμε το ΠΙΟΠ …… μαθητές και …… συνοδοί και εκπαιδευτικοί.

Επίσης, θα θέλαμε να αποσταλεί δωρεάν το απαραίτητο εκπαιδευτικό υλικό (βιβλία) για την προετοιμασία των μαθητών στο σχολείο μας: Διεύθυνση:…………………………………………………………………………………………………………………………………. ΑΦΜ/ΔΟΥ σχολείου...........................................................................................................................

Υπόψη κ. ……..………………….………………………..τηλ.:…………………… email:……………………………………….